**ПОКАНА**

**за свикване на Общо събрание на облигационерите от емисия корпоративни облигации с ISIN код BG2100012140, издадена от „Холдинг Варна” АД, ЕИК 103249584**

**"Тексим Банк" АД**, вписано в Търговския регистър към Агенция по Вписванията, с ЕИК 040534040, в качеството си на Банка - Довереник на облигационерите по емисия обикновени, свободно прехвърляеми, безналични, лихвоносни, поименни, обезпечени облигации, с присвоен ISIN код BG2100012140, издадени от „Холдинг Варна“ АД, с ЕИК 103249584, със седалище и адрес на управление: област Варна, община Варна, гр. Варна 9006, район Приморски, к.к. „Свети Свети Константин и Елена“, Административна сграда, на основание чл.100а, ал. 8 от Закона за публичното предлагане на ценни книжа (ЗППЦК), във вр. с чл. 214 от Търговския закон и във връзка с постъпило Писмо – предложение на емитента - „Холдинг Варна“ АД за промени в условията по облигационния заем,

**Свиква** Общо събрание на облигационерите по емисия корпоративни облигации с ISIN код BG2100012140, което ще се проведе на **08.09.2023 г. от 10.30** ч., на адрес: гр. Варна 9006, район Приморски, к.к. „Свети Свети Константин и Елена“, хотел Азалия.

Регистрацията на облигационерите и лицата, упълномощени да представляват облигационерите, ще започне в 10.15 часа и ще приключи в 10.30 часа на 08.09.2023 г. на мястото на провеждането на Общото събрание.

Общото събрание на облигационерите по емисия облигации с ISIN код BG2100012140, емитирани от „Холдинг Варна“ АД, ще се проведе при следния дневен ред:

**Точка първа:** Промяна в условията на облигационния заем.

***Проект за решение:*** Общото събрание на облигационерите приема предложените от емитента „Холдинг Варна” АД промени в условията на облигационния заем, а именно:

1. Промяна на лихвения процент от 12м EURIBOR + надбавка 3,6 %, не по-малко от 2.7 % годишно на 12м EURIBOR + надбавка 3,6 %, не по-малко от 2.7 % и не повече от 5,5%.

**Точка втора**: Разни

**"Тексим Банк" АД**, в качеството си на банка - довереник на облигационерите, кани всички облигационери, притежаващи облигации от емисията корпоративни облигации с присвоен ISIN код: BG2100012140, издадена от „Холдинг Варна“ АД, да присъстват лично или чрез упълномощени от тях представители. Общият брой на облигациите от облигационната емисията с ISIN код BG2100012140 е 12 000 (дванадесет хиляди), всяка една от които дава право на един глас в Общото събрание на облигационерите. Правото на глас в Общото събрание на облигационерите се упражнява от лицата, които са вписани като такива в регистрите на „Централен депозитар” АД (в книгата на облигационерите, водена от „Централен депозитар” АД) пет дни преди датата на провеждане на Общото събрание, съгласно чл. 100а, ал. 8 от ЗППЦК.

Облигационерите – юридически лица се представляват от своите законни представители, които се легитимират с представянето на удостоверение от Агенцията по вписванията за актуални вписвания в Търговския регистър и документ за самоличност. Пълномощниците на облигационерите – юридически лица се легитимират с изрично писмено пълномощно, указващо начина на гласуване по точките от дневния ред, както и удостоверение от Агенцията по вписванията за актуални вписвания в Търговския регистър и документ за самоличност на упълномощения.

Облигационерите – физически лица се легитимират с представянето на документ за самоличност. Пълномощниците на облигационерите – физически лица се легитимират с представянето на документ за самоличност и изрично писмено пълномощно, указващо начина на гласуване по точките от дневния ред.

При липса на кворум, на основание чл. 214, ал. 5, във връзка с чл. 227, ал. 3 от Търговския закон, Общото събрание на облигационерите ще се проведе на 25.09.2023 г. от 10.30 часа на същото място при същия дневен ред, независимо от броя на представените на Общото събрание облигации.

Считано от датата на обявяване на поканата за Общото събрание на облигационерите по партидата на „Холдинг Варна” АД в Търговския регистър, писмените материали, свързани с дневния ред на събранието са на разположение на облигационерите на адрес: гр. Варна 9006, район Приморски, к.к. „Свети Свети Константин и Елена“, хотел Азалия.

**За ТЕКСИМ БАНК АД:**

**………………………… ……………………………….**

**Изпълнителен директор Изпълнителен директор**